Maailman talousfoorumi

Maailman talousfoorumi (World Economic Forum, WEF) on Geneven lähellä Colognyssä sijaitseva suuryritysten rahoittama säätiö, jonka tarkoituksena on edistää globalisaatiota, vapaakauppaa sekä julkisen ja yksityisen sektorin yhteistyötä. Maailman talousfoorumin perusti 1971 saksalais-sveitsiläinen taloustieteilijä Klaus Schwab.Ulkolinja: Davosin foorumin kulisseissa – eettistä diplomatiaa vai talouseliitin tapahtuma? Yle.fi, 20.1.2020, viitattu 13.5.2021

Maailman talousfoorumi tunnetaan erityisesti Davosissa vuosittain järjestettävästä kokouksesta, jonne saapuu suurvaltojen ja yritysten johtajia, tutkijoita, kansalaisjärjestöjen edustajia ja tunnettuja julkisuuden henkilöitä keskustelemaan ajankohtaisista globaaleista aiheista. WEF järjestää myös alueellisia tapaamisia sekä laatii raportteja muun muassa tasa-arvon toteutumisesta eri maissa.Islanti kiri kärkeen tasa-arvossa, Suomi toisena. Yle.fi uutiset 2009 Politiikan tutkija Samuel P. Huntington loi käsitteen ”Davosin mies”, jolla kriitikot ovat viitanneet tietyntyyppisen eliitin edustajaan, jotka kokoontuvat Davosin foorumilla.

 Toiminta 
 Davosin tapaaminen 
Maailman talousfoorumi tapaa vuosittain Davosissa, missä on paikalla tuhansia osallistujia. Ohjelmaan kuuluu yleensä paneelikeskusteluita talouden maailmanlaajuisista trendeistä, geopolitiikasta, ilmastopolitiikasta, kansanterveydestä ja tekniikan kehityksestä. Siellä järjestetään myös erilaisia työpajoja ja suljettuja tapaamisia.

Davosin tapaamisella ei varsinaisesti ole mitään virallista asemaa foorumin päätöksenteossa. Käytännössä Davosissa politiikan ja talouden vaikutusvaltaiset henkilöt pääsevät jakamaan näkemyksiään epävirallisissa yhteyksissä. Toiset näkevät arvoa tällaisissa kontakteissa, vaikka kriitikkojen mukaan tapaaminen vain vahvistaa pienen eliitin valtaa.

 Muu toiminta 
Maailman talousfoorumi järjestää ympäri vuoden erilaisia alueellisia tai johonkin aiheeseen liittyviä tapaamisia. Se myös julkaisee tutkimuksia maailmna taloudesta ja pitkän ajan riskeistä. Foorumi tuo yhteen hallituksia, yrityksiä ja kansainvälisiä järjestöjä keskustelemaan muun muassa taloudellisesta vakaudesta, kansanterveydestä ja elinoloista. Se myös tukee erilaisia aloitteita, vuonna 2002 oli muun muassa perustamassa Global Health Initiativea.

Maailman talousfoorumin jäsenyhtiöiden jäsenmaksun suuruus riippuu siitä, kuinka paljon yhtiö osallistuu foorumin toimintaan. Suomalaiset asiantuntijat eivät ole yksimielisiä siitä, pitäisikö esimerkiksi poliitikkojen ilmoittaa Maailman talousfoorumin jäsenyydestä sidonnaisuuksiensa yhteydessä.

Nuorten johtajien globaali verkosto (The Forum of Young Global Leaders, YGL) on osa Maailman talousfoorumin toimintaa.

 Historia 
Saksalainen liiketalouden tutkija Klaus Schwab toimi Maailman talousfoorumin visioijana ja johtajana noin neljän vuosikymmenen ajan. Hän oli tammikuussa 1971 johtamassa Davosissa eurooppalaisten yritysjohtajien tapaamista, jossa oli tarkoitus ”keskustella eurooppalaisille yrityksille johdonmukainen strategia kansainvälisten markkinoiden haasteiden kohtaamiseen”. Tapaamista tukivat Euroopan neuvosto ja eurooppalaiset teollisuusalan järjestöt.”World Economic Forum”. Teoksessa  Tapaamisessa oli paikalla useita satoja eurooppalaisia yritysjohtajia, joiden päämääränä oli tehostaa Euroopan kilpailukykyä yhdysvaltalaisiin yrityksiin verrattuna.

Schwab perusti myöhemmin vuoden 1971 aikana European Management Forumin toteuttamaan Euroopan yritysjohtajien vuosittaisia tapaamisia. Davos valittiin kokousten pitopaikaksi sen sijainnin ansiosta. Davos oli syrjäinen vuoriston lomakohde, jonka retriittityyppisen ilmapiirin oli tarkoitus taata avoimia keskusteluja julkisen poseerauksen sijaan.

Foorumi keskittyi kolmena ensimmäisenä vuotenaan erityisesti johtamiskäytäntöihin ja hyvään hallintotapaan, koska Schwabin mielestä vastuullinen yritysjohto on taloudellisen vakauden oleellinen tekijä. Foorumin ohjelma alkoi 1970-luvun puolivälissä keskittyä entistä enemmän myös kansainväliseen talouspolitiikkaan, kehitykseen ja yhteiskunnallisiin ongelmiin. Samalla paikalle alettiin kutsua myös poliittisia johtajia.

Foorumi perusti 1976 virallisen jäsenjärjestelmän kansainvälisille yrityksille, ja vuonna 1987 tapaamisen nimi muutettiin World Economic Forumiksi sen laajentuneen merkityksen seurauksena. Foorumin näkyvyys myös kasvoi 1980-ja 1990-lukujen vaihteessa, kun siitä oli tullut monien päättäjien säännöllinen kohtaamispaikka.

Schwab johti Maailman talousfoorumia sen perustamisesta huhtikuulle 2025 asti. Hän erosi tehtävästä, kun pilliin puhaltaja oli esittänyt syytöksiä hänen toimistaan. Häntä ja hänen vaimoaan epäiltiin taloudellisista väärinkäytöksistä. Schwabin seuraajaksi valittiin väliaikaiseksi puheenjohtajaksi Nestlén entinen toimitusjohtaja Peter Brabeck-Letmanthe.Maailman talousfoorumi aloitti tutkinnan perustajansa Klaus Schwabin toimista – ilmiantaja syyttää rahasotkuista

Schwab ja hänen vaimonsa vapautettiin elokuussa 2025 väärinkäytösepäilyistä. Brabeck-Letmanthe puolestaan erosi pian tämän jälkeen ja kertoi erokirjeessään järjestön toksisesta työilmapiiristä. Brabeck-Letmanthen jälkeen uusiksi puheenjohtajiksi valittiin BlackRockin toimitusjohtaja Larry Fink ja Hoffmann-La Rochen varapuheenjohtaja André Hoffmann.

 Kritiikki 
Maailman talousfoorumia ovat kritisoineet 1990-luvun lopulta lähtien erityisesti globalisaation vastaisen liikkeen edustajat. Heidän mukaansa foorumi lähinnä edistää globaalia kapitalismia ja riistää köyhemmiltä valtioilta mahdollisuuden vaikuttaa. Politiikan tutkija Samuel P. Huntington loi läsitteen esiin käsitteen ”Davosin mies”, jonka monet kriitikot ovat ottaneet käyttöön. Huntington tarkoitti termillä tietyntyyppistä yksilöä. Hän kuvasi ”Davosin mieheksi” rikasta ja kouluttautunutta henkilöä, joka on mukana aktiivisesti kansainvälisessä politiikassa ja päätöksenteossa, joka myös ajaa ennemmin kansainvälisten instituutioiden kuin kansallisten ja paikallisten toimijoiden asiaa.

 Suuri nollaus 

Maailman talousfoorumi on tehnyt aloitteen maailman talousjärjestelmän uudistamiseksi niin sanotun "suuren nollauksen" (The Great Reset) avulla. Maailman talousfoorumi visioi, että suuri nollaus rakentaisi koko maailman yhteiskunta- ja talousjärjestelmän kestävämmäksi ja ympäristöystävällisemmäksi. Puheenjohtaja Schwabin mukaan maailman teollisuudenalat tulisi “nollata ja keksiä uudelleen". Taloudessa pitäisi alkaa hyödyntämään laajasti ”neljännen teollisen vallankumouksen” teknologioita, joita ovat esimerkiksi tekoäly, robotiikka, 3D-tulostus, bioteknologia sekä aivojen ja tietoisuuden toimintaan liittyvä neuroteknologia. Maailman maiden pitäisi myös lisätä yhteistyötä esimerkiksi verotuksessa ja sääntelyssä ja yritysten tulisi siirtyä voittojen maksimointiin tähtäävästä toiminnasta niin sanottuun  sidosryhmäkapitalismiin, jossa yritykset ottavat huomioon kaikki sidosryhmät ja tuottavat hyvää koko yhteiskunnalle tulevat sukupolvet huomioiden. Myös taloustieteilijä Klaus Schwab on kehittänyt tulevaa "tehokkaan globaalin hallinnon muotoa".

Helsingin yliopiston maailmanpolitiikan professori Teivo Teivainen on kuitenkin varoittanut, että kyseisen hallintomallin toteutuminen saattaisi johtaa siihen, että entistä useampi maailmanlaajuisia kysymyksiä koskeva päätös tehtäisiin epävirallisissa tapaamisissa eikä demokraattisesti valittujen päättäjien toimesta.

 Lähteet 

 Aiheesta muualla 

 WEF:n kotisivu

Luokka:Kansainväliset talousjärjestöt
Luokka:Davos
Luokka:Cologny